Poměr mjez Ludmilu Budarjowej (jowle skrótka LudBud) a rěčnym centrumom WITAJ (RCW) je postajeny wot jeje wěry, zo je wona WITAJ wunamakała, byrnjež to Jan Bart po wuměnje z bretoniskimi ludźimi činił. Tohodla LudBud čas žiwjenja akceptować njemóže, zo něšto pod hesłom WITAJ zwonka jeje kontrole běži.
Zo tohodla poprawom samozrozumliwa kooperacija mjez pěstowarnjemi w nošerstwje Serbskeho šulskeho towarstwa (SŠT) – předsydka LudBud – a rěčnym centrumom – wšojedne pod kotrym nawodnistwom – w nošerstwje Domowiny njefunguje, je kruty wobstatk LudBudoweje skutkownosće. Ta konkretna forma („zakaz“ abo nic) je druhorjadna, tohodla je tež zjawna zwada wo detailach zbytna.
Zo steja tajkele pódlanske wěcki w srjedźišću rozprawnistwa Serbskich Nowin wo posedźenju zwjazkoweho předsydstwa (ZP) w Choćebuzu, je nowinarska swoboda. So wě, zo mějachmy tež wěcowne rozestajenje: Sydom čłonow ZP njeje lětušemu dźěłowemu planej rěčneho centruma přihłosowało. W tym zwisku je so kritizowało, zo steji pŕewodźenje přesadźenja dwělomneho modela 2plus na prěnim městnje, hačrunjež njeje zakonske zakótwjenje wočakować a praksa za maćernorěčne dźěći dale katastrofalna.
Ale čehodla wobsahowje diskutowač a rozprawječ, jeli móžeš wosobinsce argumentować? Hladajo na 2plus stej so LudBud a nawodnica rěčneho centruma WITAJ přezjednej. 🙂
PS.: Rady dam čitarjam pokiw z Delnjeje Łužicy na wědomje: Tamle knježitej měr a płódne zhromadne dźěło mjez RCW a SŠT.
ces_Latn szl_Latn szl_Latn slk_Latn slk_Latn